પ્રદ્યુમ્ન હત્યા કેસ મામલે પંજાબ અને હરિયાણા હાઇકોર્ટમાં રયાન ઇન્ટરનેશનલ સ્કૂલના માલિકે આગોતરા જામીનની અરજી કરી હતી. આ મામલે અદાલતનું કહેવું છે કે, તેમની ધરપકડ પર રોક લગાવવામાં નહીં આવે. આ મામલાની સુનવણી હજુ ચાલુ છે અને અદાલતે હરિયાણા સરકાર પાસે જવાબ માંગ્યો છે. પ્રદ્યુમ્ન હત્યા કેસનો મામલો દિવસે ને દિવસે વધુ ગુંચવાઇ રહ્યો છે, એવામાં રયાન સ્કૂલના માલિક પિંટો પરિવારને ધરપકડનો ડર પેસતાં તેમણે આગોતરા જામીન માટે અરજી કરી હતી.